Zaharija (Šarić)/Glava 6.
1 Opet sam podigao oči svoje i gledao. Gle, pojavila se četvera ratna kola između dvije gore, a gore su bile od mjedi. 

2 U prvim su kolima bili konji riđi, u drugim konji crni, 

3 U trećim u konji bijeli, a u četvrtim kolima konji šareni, jaki. 

4 Upitao sam anđela, koji je govorio s mnom: "Tko su to, gospodaru u moj?" 

5 Anđeo mi odgovori: "Ovi izlaze u četiri smjera neba, izakako su stajali pred Gospodom sve zemlje. 

6 Kola s konjima crnim idu u zemlji sjevernu, i bijeli iza njih dolaze ovamo. Konji šareni idu u zemlju južnu. 

7 Riđi izlaze i hoće da prolaze zemlju." On reče: "Sada idite, i prolazite zemlju!" I oni počeše prolaziti zemlju. 

8 Tada mi on doviknu ovo: "Vidi, koji idu u zemlju sjevernu, naseljavaju duh moj u zemlji sjevernoj. 

9 Tada mi dođe riječ Gospodnja: 

10 "Uzmi darove prognanika, od Heldaja, od Tobije i od Jedaje - idi onaj dan u kuću Josije, sina Sefanijina, kamo oni dođoše iz Babilona! 

11 Uzmi dakle srebro i zlato, načini iz toga krunu i metni je na glavu velikom svećeniku Jošui sinu Josadakovu, 

12 I reci mu: "'Ovako veli Gospod nad vojskama: Gle, čovjek, "mladica" je ime njegovo! Pod njim će proklicati, i on će sagraditi hram Gospodnji. 

13 Jest, on će sagraditi hram Gospodnji. Veličanstvo ga resi. Na svojemu će prijestolju sjediti i vladati bit će svećenik na svojemu prijestolju, i mir će biti među obadvjema. 

14 A kruna neka ostane u hramu Gospodnjem u čast Heldaju, Tobiji i Jedaji i za spomen gostoljubivosti sina Sefanijina! 

15 Koji stanuju u daljini, doći će i gradit će na hramu Gospodnjem, i spoznat ćete, da me je Gospod nad vojskama poslao k vama. To će se dogoditi, ako poslušate glas Gospoda, Boga svojega." 

Zaharija (Šarić)